b"\n_START_ARTICLE_\nSant Miquel de Vilandeny\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici modificat, d'una sola nau i absis semicircular._NEWLINE_ Les mides de l'actual construcci\xc3\xb3 s\xc3\xb3n de 6,90 \xc3\x97 16 m, ja que la nau va ser ampliada pel cant\xc3\xb3 de migjorn, la qual cosa ha fet que l'absis qued\xc3\xa9s descentrat. La nau t\xc3\xa9 coberta de can\xc3\xb3 no rom\xc3\xa0nica i arc presbiteral de mig punt. L'absis presenta finestra de dues esqueixades i arc de mig punt monol\xc3\xadtic. Conserva, de l'\xc3\xa8poca rom\xc3\xa0nica, l'absis i part del mur nord. La porta del frontis, de llinda decorada i amb front\xc3\xb3, \xc3\xa9s barroca. Al capdamunt s'al\xc3\xa7a un campanar d'espadanya de dues obertures. El parament \xc3\xa9s de carreus treballats a punta, de mides diferents, en fileres. Ha sigut restaurada a la fi del segle XX.\n_START_SECTION_\nHist\xc3\xb2ria\n_START_PARAGRAPH_\nEsgl\xc3\xa9sia no esmentada a l'Acta de Consagraci\xc3\xb3 i Dotaci\xc3\xb3 de la Catedral d'Urgell de l'any 839. Pertany a l'antiga sufrag\xc3\xa0nia de Pegueroles."